pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เลขา.รมว.กษ.ติดตามความคืบหน้าการแก้ไขปัญหาผลกระทบจากโครงการฝายราษีไศล ครั้งที่ 1 / 2566
วันศุกร์ที่ 24 กุมภาพันธ์ 2566
เลขา.รมว.กษ.ติดตามความคืบหน้าการแก้ไขปัญหาผลกระทบจากโครงการฝายราษีไศล ครั้งที่ 1 / 2566
เลขา.รมว.กษ.ติดตามความคืบหน้าการแก้ไขปัญหาผลกระทบจากโครงการฝายราษีไศล ครั้งที่ 1 / 2566
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 1 / 2566 เพื่อติดตามรับฟังผลการดําเนินงานของคณะอนุกรรมการแก้ไขปัญหาผลกระทบจากโครงการฝายราษีไศล และคณะกรรมการกํากับดูแลการจ่ายเงินค่าชดเชยโครงการฝายราษีไศล ในเขตพื้นที่จังหวัดศรีสะเกษ จังหวัดสุรินทร์ และจังหวัดร้อยเอ็ด ณ ห้องประชุมกระทรวงเกษตรและสหกรณ์ และผ่านโปรแกรม การประชุมทางไกลออนไลน์ (Zoom Meeting )
ทั้งนี้ ที่ประชุมมีมติเห็นชอบ 1) บัญชีรายชื่อที่ผ่านการตรวจสอบจากคณะทํางานแก้ไขปัญหาผลกระทบจากโครงการฝายราษีไศล ว่าได้ทําประโยชน์ถูกต้องตามหลักเกณฑ์มติคณะรัฐมนตรี เมื่อวันที่ 1 กุมภาพันธ์ 2543 และตามความเห็นชอบของคณะอนุกรรมการการแก้ไขปัญหา จังหวัดศรีสะเกษ จังหวัดสุรินทร์ และจังหวัดร้อยเอ็ด โดยไม่ทับซ้อนกับแปลงที่ กรมพัฒนาพลังงานทดแทนและอนุรักษ์พลังงานได้จ่ายไปแล้ว จังหวัดศรีสะเกษ จํานวน 60 แปลง เนื้อที่ 202-0-98 ไร่ เป็นเงินจํานวน 6,471,840 บาท จังหวัดสุรินทร์ จํานวน 108 แปลง เนื้อที่ 227-2-99.96 ไร่ เป็นเงินจํานวน 7,287,996.80 บาท และจังหวัดร้อยเอ็ดจํานวน 106 แปลง เนื้อที่ 210-2-31.15 ไร่ เป็นเงินจํานวน 6,738,492 บาท ทั้งสิ้น และ 2) บัญชีรายชื่อที่ผ่านการพิจารณาอุทธรณ์การทําประโยชน์ ตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขปัญหาฯ (ชุดใหญ่) กับคณะทํางานพิจารณาคําร้องคัดค้านฯ (อุทธรณ์) ทั้ง 3 จังหวัด เมื่อวันที่ 14 กรกฎาคม 2552 และตามความเห็นของคณะอนุกรรมการแก้ไขปัญหาฯ จังหวัดศรีสะเกษ จังหวัดสุรินทร์ และจังหวัดร้อยเอ็ด โดยไม่ทับซ้อนกับแปลงที่กรมพัฒนาพลังงานทดแทนและอนุรักษ์พลังงานได้จ่ายไปแล้ว จังหวัดศรีสะเกษ จํานวน 71 แปลง เนื้อที่ 96-3-08.95 ไร่ เป็นเงินจํานวน 3,096,716 บาท จังหวัดสุรินทร์จํานวน 129 แปลง เนื้อที่ 456-3-81 ไร่ เป็นเงินจํานวน 14,622,480 บาท และจังหวัดร้อยเอ็ดจํานวน 44 แปลง เนื้อที่ 276-2-18 ไร่ เป็นเงินจํานวน 8,849,440 บาท รวมทั้งสิ้นจํานวน 518 แปลง เนื้อที่ 1,470-3-37.06 ไร่ เป็นจํานวนเงิน 47,066,964.80 บาท
รัฐบาลไทย-ข่าวทำเนียบรัฐบาล-รมช.สุนทรนำร่องโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการ
วันจันทร์ที่ 27 กุมภาพันธ์ 2566
รมช.สุนทรนําร่องโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการ
รมช.สุนทรนําร่องโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการ ส่งเสริมการทําเกษตรปลอดภัยด้วยการปรุงดินและปลูกผักกระเบื้อง
วันนี้ (27 กุมภาพันธ์ 2566) เวลา 10.30 น. ณ สถานีพัฒนาที่ดินสมุทรปราการ อ.บางพลี จ.สมุทรปราการนายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการกิจกรรมส่งเสริมการปรุงดินและปลูกผักกระเบื้อง โดยมีนายปราโมทย์ ยาใจ อธิบดีกรมพัฒนาที่ดิน นายอาทิตย์ ศุขเกษม รองอธิบดีกรมพัฒนาที่ดิน พันจ่าเอกประเสริฐ มาลัย ผู้ตรวจราชการกระทรวงเกษตรและสหกรณ์ หมอดินอาสาผู้นําประชาชนและเกษตรกร เข้าร่วมว่าจากสถานการณ์การแพร่กระบาดของโควิด-19 ที่ส่งผลกระทบต่อการเจริญเติบโตของภาคเศรษฐกิจจึงต้องปรับเปลี่ยนโครงสร้างด้านการผลิตขับเคลื่อนเศรษฐกิจโดยนวัตกรรมและมุ่งสู่การพัฒนาที่สร้างคุณค่าให้แก่สินค้าและบริการเชิงคุณภาพปัจจุบันกระแสความต้องการบริโภคอาหารปลอดภัยผ่านกระบวนการผลิตที่เป็นมิตรต่อสิ่งแวดล้อมมีแนวโน้มขยายตัวเพิ่มสูงขึ้นผู้บริโภคมีความพร้อมในการซื้อสินค้าและบริการเพื่อได้อาหารปลอดภัยต่อสุขภาพดังนั้นจึงเป็นโอกาสดีที่เกษตรกรจะได้ปรับเปลี่ยนระบบการผลิตเป็นเกษตรปลอดภัยและยกระดับเป็นเกษตรอินทรีย์ในที่สุดกระทรวงเกษตรฯ โดยกรมพัฒนาที่ดินจึงมีแนวคิดในการส่งเสริมการปรุงดินและการปลูกผักบนกระเบื้องโดยใช้นวัตกรรมจุลินทรีย์ของกรมพัฒนาที่ดินร่วมกับวัสดุปลูกที่มีส่วนผสมจากธรรมชาติการจัดการธาตุอาหารมุ่งเน้นต้นทุนการผลิตต่ําปลอดสารเคมีและใช้ระยะเวลาในการเพาะปลูกสั้น
“โครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการกิจกรรมส่งเสริมการปรุงดินและปลูกผักกระเบื้องนับว่าเป็นโครงการที่สําคัญที่จะช่วยเหลือให้พี่น้องเกษตรกรในจังหวัดสมุทรปราการให้มีโอกาสได้รับองค์ความรู้ใหม่ๆช่วยเสริมสร้างในกระบวนการผลิตพืชลดความเสี่ยงของการปนเปื้อนทางอาหารทั้งนี้ขอขอบคุณทุกภาคส่วนที่ได้มีส่วนผลักดันและสนับสนุนให้มีการจัดงานในครั้งนี้ให้ประสบความสําเร็จและขอเป็นกําลังใจให้พี่น้องเกษตรกรจังหวัดสมุทรปราการได้เรียนรู้กระบวนการผลิตพืชผักปลอดภัยจากการปรุงดินและปลูกผักกระเบื้องสําเร็จไปได้ด้วยดี” รมช.สุนทรกล่าว
อนึ่ง กระทรวงเกษตรและสหกรณ์โดยกรมพัฒนาที่ดินได้เห็นความสําคัญของการถ่ายทอดเทคโนโลยีและนวัตกรรมด้านการพัฒนาที่ดินบนพื้นฐานการมีส่วนร่วมเพื่อสร้างความเข้มแข็งให้กับหมอดินอาสาเกษตรกรและภาคีเครือข่ายจะเห็นได้ว่ากิจกรรมส่งเสริมการปรุงดินและปลูกผักกระเบื้องเป็นแนวทางการพัฒนาแบบองค์รวมภายใต้เป้าหมายความมั่นคงทางอาหารอย่างยั่งยืนการส่งเสริมให้เกษตรกรสามารถผลิตอาหารเพื่อบริโภคไว้ในครัวเรือนลดค่าใช้จ่ายหรือสร้างรายได้จากการขายผักปลอดภัยในชุมชนได้นั้นเป็นการขับเคลื่อนของภาครัฐที่จะสนับสนุนให้เกษตรกรเพิ่มศักยภาพการแข่งขันในการผลิตสามารถเพิ่มผลผลิตทางการเกษตรได้ด้วยเทคโนโลยีและนวัตกรรมโดยมีเป้าหมายเกษตรกรเข้าร่วมโครงการไม่น้อยกว่า 150 รายในอําเภอต่างๆของจังหวัดสมุทรปราการ
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง เหตุไฟไหม้ตึกแถวย่านช่องนนทรี สั่ง กสร. เร่งตรวจสอบข้อเท็จจริง
วันจันทร์ที่ 27 กุมภาพันธ์ 2566
27/02/2566
รมว.เฮ้ง ห่วงลูกจ้าง เหตุไฟไหม้ตึกแถวย่านช่องนนทรี สั่ง กสร. เร่งตรวจสอบข้อเท็จจริง
รัฐมนตรีว่าการกระทรวงแรงงาน ห่วงลูกจ้าง เหตุไฟไหม้ตึกแถวย่านช่องนนทรี สั่ง กสร. เร่งตรวจสอบข้อเท็จจริง เตรียมเชิญนายจ้างพบ 7 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้อาคารพาณิชย์ มีลูกจ้างได้รับบาดเจ็บหลายราย ว่า ตนมีความห่วงใยลูกจ้างที่ได้รับบาดเจ็บจากเหตุการณ์ดังกล่าว จึงได้สั่งการให้เจ้าหน้าที่ในสังกัดกระทรวงแรงงานเร่งตรวจสอบข้อเท็จจริง เบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทํางานเขต 11 (ตลิ่งชัน) ว่า วันที่ 27 กุมภาพันธ์ 2566 เวลา 01.22 น. เกิดเหตุเพลิงไหม้อาคารพาณิชย์ 4 ชั้น แขวงช่องนนทรี เขตยานนาวา กรุงเทพฯ ซึ่งเป็นที่ตั้งของห้างหุ้นส่วนจํากัดแห่งหนึ่ง ประกอบกิจการขายส่งผักและผลไม้ โดยต้นเพลิงเกิดขึ้นบริเวณชั้น 2 ของอาคาร ได้รับความเสียหายหมดทั้งชั้น และมีลูกจ้างได้รับบาดเจ็บ 11 ราย เป็นชาย 4 ราย และหญิง 7 ราย ถูกนําส่งโรงพยาบาล ลูกจ้างหญิง 2 ราย ได้รับบาดเจ็บสาหัสเนื่องจากวิ่งฝ่าเปลวเพลิงออกมาจากอาคาร คือนางสาวติ๋ว วันเสาร์ อายุ 47 ปี รักษาตัวอยู่ที่โรงพยาบาลเจริญกรุงประชารักษ์ และนางสาวนวลพรรณ บุตะเคียน อายุ 28 ปี รักษาตัวอยู่ที่โรงพยาบาลเลิดสิน สําหรับลูกจ้างอีก 9 คน ตรวจเช็คร่างกายแล้วไม่พบว่าได้รับอันตรายเพียงแค่สําลักควันเท่านั้น จึงกลับมาพักที่บ้านพัก จากการตรวจสอบสันนิษฐานเบื้องต้นว่า อาจเกิดจากไฟฟ้าลัดวงจรที่ปลั๊กไฟต่อพ่วง อย่างไรก็ตาม ผมได้สั่งการให้เจ้าหน้าที่ติดตามสถานการณ์ พร้อมเร่งตรวจสอบข้อเท็จจริง เพื่อดําเนินการตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทํางานเขต 11 (ตลิ่งชัน) เชิญนายจ้าง และผู้ที่เกี่ยวข้องมาสอบข้อเท็จจริงเพิ่มเติม ในวันที่ 7 มีนาคม 2566 พร้อมตรวจสอบว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554,กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 กฎกระทรวงกําหนดมาตรฐานในการบริหารจัดการและดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับไฟฟ้า พ.ศ. 2558 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ครม. เห็นชอบรายงานการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ  ปี 2565 และประชารัฐสวัสดิการใหม่  ให้แก่ผู้ผ่านการตรวจสอบคุณสมบัติ 14.6  ล้านราย
วันอังคารที่ 28 กุมภาพันธ์ 2566
28/02/2566
ครม. เห็นชอบรายงานการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ  ปี 2565 และประชารัฐสวัสดิการใหม่  ให้แก่ผู้ผ่านการตรวจสอบคุณสมบัติ 14.6  ล้านราย
ครม. เห็นชอบรายงานการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ  ปี 2565 และประชารัฐสวัสดิการใหม่  ให้แก่ผู้ผ่านการตรวจสอบคุณสมบัติ 14.6  ล้านราย เริ่มกระบวนการยืนยันตัวตน  1 มีนาคม  66
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) เห็นชอบรายงานผลการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ ปี 2565 และกรอบระยะเวลาดําเนินโครงการฯ พร้อมทั้งอนุมัติงบกลาง จํานวน 9,140.35 ล้านบาท ให้กองทุนประชารัฐสวัสดิการเพื่อเศรษฐกิจฐานรากและสังคม นํามาสมทบกับเงินกองทุน ฯ ในการดําเนินการจัดสรรประชารัฐสวัสดิการใหม่ เช่น วงเงินค่าซื้อสินค้าอุปโภค บริโภคจากร้านธงฟ้าประชารัฐ จํานวน 300 บาท/คน/เดือน วงเงินค่าเดินทางระบบขนส่งสาธารณะ 750 บาท/คน/เดือน เป็นต้น
สําหรับรายงานผลการตรวจสอบคุณสมบัติของผู้ลงทะเบียนโครงการ ฯ ปี 2565 มีรายละเอียด ดังนี้
1. ผลการตรวจสอบคุณสมบัติของผู้ลงทะเบียนโครงการ ฯ ปี 2565 ผ่านการตรวจสอบคุณสมบัติ 14,596,820 ราย ไม่ผ่านการตรวจสอบคุณสมบัติ 5,050,421 ราย ซึ่งผู้ลงทะเบียนที่ไม่ผ่านการตรวจสอบคุณสมบัติ อาทิ มีรายได้เกิน 100,000 บาท/ปี มีบัญชีเงินฝากเกิน 100,000 บาท มีบัตรเครดิต มีวงเงินกู้บ้าน/รถ เป็นต้น
2. กรอบระยะเวลาในการดําเนินโครงการ ฯ ปี 2565
- ประกาศผลการตรวจสอบคุณสมบัติและเริ่มกระบวนการยืนยันตัวตน 1 มีนาคม 2566
- เริ่มใช้สิทธิ์สวัสดิการสําหรับผู้ลงทะเบียนรอบปกติ 1 เมษายน 2566
- กระบวนการอุทธรณ์ (กรณีผู้ลงทะเบียนไม่ผ่านการตรวจสอบคุณสมบัติ) 1 มีนาคม - 1 พฤษภาคม 2566
- ประกาศผลการตรวจสอบคุณสมบัติรอบอุทธรณ์ 20 มิถุนายน 2566
- เริ่มใช้สิทธิ์สําหรับผู้ผ่านการตรวจสอบคุณสมบัติรอบอุทธรณ์ 1 กรกฎาคม 2566
3. ข้อเสนอประชารัฐสวัสดิการใหม่ที่จัดสรรให้แก่ผู้มีบัตร ฯ
1) วงเงินค่าซื้อสินค้าอุปโภคบริโภคที่จําเป็นจากร้านธงฟ้า : ต่างจังหวัดและกทม. 300 บาท/คน/เดือน
2) วงเงินส่วนลดค่าซื้อก๊าซหุงต้ม : 80 บาท/คน/สามเดือน
3) วงเงินค่าเดินทางระบบขนส่งสาธารณะ 750 บาท/คน/เดือน
4) วงเงินค่าไฟฟ้า ต่างจังหวัดและกทม. 315 บาท/ครัวเรือน/เดือน
5) วงเงินค่าน้ําประปา ต่างจังหวัดและกทม. 100 บาท/ครัวเรือน/เดือนแต่ไม่เกิน 315 บาท/ครัวเรือน/เดือน
โฆษกประจําสํานักนายกรัฐมนตรี กล่าวเพิ่มเติมว่า สําหรับ โครงการ ฯ ปี 2565 วงเงินซื้อสินค้าอุปโภคบริโภค จะได้รับเท่ากันทุกคนและเพิ่มครอบคลุมระบบขนส่งสาธารณะ 8 ประเภท เช่น รถ ขสมก. รถ บขส. รถไฟฟ้า รถสองแถว เรือโดยสาร และขยายสิทธิ์ให้เท่าเทียมกันทุกพื้นที่ รวมทั้งสามารถเฉลี่ยการใช้วงเงินได้กับทุกประเภท รวมทั้งยังกําหนดให้วงเงินค่าไฟฟ้าและค่าน้ําประปา ให้เป็นสวัสดิการหลักที่ไม่มีเวลาหมดอายุด้วย โดย กระทรวงการคลัง คาดว่าจะมีค่าใช้จ่ายเพื่อจัดสรรประชารัฐสวัสดิการใหม่ ปีละ 65,413.80 ล้านบาท เป็นค่าใช้จ่ายประชารัฐสวัสดิการใหม่ให้กับผู้ถือบัตรที่ผ่านการตรวจสอบคุณสมบัติตามโครงการแล้ว
รัฐบาลไทย-ข่าวทำเนียบรัฐบาล-ดีอีเอส โชว์ศักยภาพดิจิทัลไทย เป็นหนึ่งในอาเซียน ในงาน โมบาย เวิลด์ คองเกรส 2023 ที่สเปน
วันอังคารที่ 28 กุมภาพันธ์ 2566
ดีอีเอส โชว์ศักยภาพดิจิทัลไทย เป็นหนึ่งในอาเซียน ในงาน โมบาย เวิลด์ คองเกรส 2023 ที่สเปน
ดีอีเอส โชว์ศักยภาพดิจิทัลไทย เป็นหนึ่งในอาเซียน ในงาน โมบาย เวิลด์ คองเกรส 2023 ที่สเปน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้เดินทางเข้าร่วมการประชุม GSMA Ministerial Programme ระหว่างวันที่ 27 กุมภาพันธ์ - 1 มีนาคม 2566 เมืองบาร์เซโลนา ราชอาณาจักรสเปน ซึ่งการประชุมดังกล่าวเป็นส่วนหนึ่งของงาน Mobile World Congress 2023 (MWC2023) นับเป็นงานประชุมนานาชาติและนิทรรศการด้านการสื่อสารไร้สายและเทคโนโลยีดิจิทัลที่ใหญ่ที่สุดในโลก โดยเมื่อวันที่ 27 กุมภาพันธ์ 2566 รัฐมนตรีว่าการกระทรวงดิจิทัลเพื่อเศรษฐกิจและสังคม ได้เข้าร่วมการประชุมโต๊ะกลมระดับรัฐมนตรี และปาฐกถาพิเศษ ในหัวข้อ Innovation underpins the creation of new digital products and services and their application in the digital economy
ทั้งนี้ ได้นําเสนอนโยบายและแผนระดับชาติว่าด้วยการพัฒนาดิจิทัล เพื่อเศรษฐกิจและสังคม พ.ศ. 2561 – 2580 ซึ่งมีเป้าหมายในการขับเคลื่อนประเทศไปสู่การเป็น Digital Thailand และกล่าวถึงบทบาทของเทคโนโลยีปัจจุบันที่จะช่วยให้บรรลุเป้าหมายได้ อาทิ เทคโนโลยี Big Data, AI และ Blockchain รวมถึง โครงการที่สําคัญของไทยที่มีการนําเทคโนโลยีดิจิทัลมาขับเคลื่อน อาทิ Smart City Thailand และ Thailand Digital Valley พร้อมเน้นย้ํานโยบายของรัฐบาลไทยในการป้องกันและปราบปราม Online scams และแก๊งคอลเซนเตอร์ อีกด้วย
นอกจากนี้ Mr. Sigve Brekke CEO ของ บริษัท เทเลนอร์ กรุ๊ป ได้ขอเข้าพบหารือกับรัฐมนตรีว่าการกระทรวงฯ เพื่อนําเสนอการดําเนินงานขององค์กร และการดําเนินธุรกิจในภูมิภาคเอเชีย รวมถึงประเทศไทย และได้กล่าวขอบคุณรัฐบาลไทยที่ให้การสนับสนุนภาคเอกชนมาโดยตลอด และพร้อมจะหาแนวทางความร่วมมือที่จะเป็นประโยชน์ต่อผู้ใช้บริการในประเทศไทยต่อไป
_____________
รัฐบาลไทย-ข่าวทำเนียบรัฐบาล-“หมอรุ่งเรือง” โฆษก สธ. รับรางวัลศิษย์เก่าดีเด่น มอ. 2565
วันอังคารที่ 28 กุมภาพันธ์ 2566
“หมอรุ่งเรือง” โฆษก สธ. รับรางวัลศิษย์เก่าดีเด่น มอ. 2565
“หมอรุ่งเรือง” โฆษกกระทรวงสาธารณสุข รับรางวัลศิษย์เก่าดีเด่น มหาวิทยาลัยสงขลานครินทร์ ประจําปี 2565 ด้านความสําเร็จในอาชีพหน้าที่การงาน และสร้างคุณประโยชน์ให้สังคม จากผลงานเด่นทั้งการเป็นผู้สอบสวนโรคไข้หวัดนก
“หมอรุ่งเรือง” โฆษกกระทรวงสาธารณสุข รับรางวัลศิษย์เก่าดีเด่น มหาวิทยาลัยสงขลานครินทร์ ประจําปี 2565 ด้านความสําเร็จในอาชีพหน้าที่การงาน และสร้างคุณประโยชน์ให้สังคม จากผลงานเด่นทั้งการเป็นผู้สอบสวนโรคไข้หวัดนก ร่วมจัดทําแผนยุทธศาสตร์โรคติดต่ออุบัติใหม่แห่งชาติ พัฒนาหน่วยเชิงรุกช่วงโควิด 19 และจัดทําข้อเสนอทางวิชาการเพื่อการควบคุมโรค
มหาวิทยาลัยสงขลานครินทร์ ได้ประกาศผลการคัดเลือกศิษย์เก่าดีเด่น ประจําปี 2565 ซึ่ง นพ.รุ่งเรือง กิจผาติหัวหน้าที่ปรึกษาระดับกระทรวง (นพ.ทรงคุณวุฒิ ระดับ 11) และโฆษกกระทรวงสาธารณสุข ได้รับรางวัลศิษย์เก่าดีเด่นด้านความสําเร็จในอาชีพ หน้าที่การงาน และสร้างคุณประโยชน์ให้สังคม โดยมีผลงานที่สําคัญ อาทิ การสอบสวนโรคไข้หวัดนก ได้ผ่าชันสูตรศพก่อนพบว่าสามารถติดต่อจากคนสู่คนได้ นํามาซึ่งการปรับแผนรับมือและยังได้รับการเผยแพร่ผลงานในNew England Journal of Medicine (N Engl J Med . 2005 Jan 27;352(4):333-40)ทําให้การควบคุมการระบาดโรคไข้หวัดนกในประเทศไทยประสบความสําเร็จ นอกจากนี้ ยังศึกษาและพัฒนาระบบตรวจวิเคราะห์และเฝ้าระวังโรคระบบทางห้องปฏิบัติการ ได้รับรางวัลการพัฒนาระบบราชการจาก ก.พ.ร. และเผยแพร่ในวารสารวิชาการระดับโลก เป็นรากฐานของการรับมือโรคอุบัติใหม่จนถึงปัจจุบัน
ในช่วงที่ปฏิบัติราชการสังกัดกรมควบคุมโรค ยังได้ดํารงตําแหน่งสําคัญต่างๆ เช่น ผู้อํานวยการสํานักโรคติดต่ออุบัติใหม่ สํานักโรคติดต่อทั่วไป กองป้องกันควบคุมโรคด้วยวัคซีน และสถาบันป้องกันควบคุมโรคเขตเมืองมีผลงานสําคัญ เช่น โครงการเฉลิมพระเกียรติฯ ฉีดวัคซีนคอตีบ 22 ล้านเข็ม ทําให้ปัจจุบันโรคคอตีบสงบลง และไม่เป็นปัญหาสําคัญในประเทศไทยอีกต่อไป, การจัดทําแผนยุทธศาสตร์โรคติดต่ออุบัติใหม่แห่งชาติ ซึ่งเป็นพื้นฐานสําคัญในการพัฒนารับมือโรคติดต่ออุบัติใหม่ เช่น เมอร์ส ไข้หวัดใหญ่ โรคมือเท้าปาก และในช่วงการแพร่ระบาดของโรคโควิด 19 ได้พัฒนาหน่วยปฏิบัติการเชิงรุกออกตรวจโรคตามพื้นที่ต่างๆ หรือ CCRT (COVID - 19 Comprehensive Response Team) และเริ่มฉีดวัคซีนโควิด 19 ให้ประชาชนที่บ้าน ในชุมชน และพื้นที่ห่างไกล ป้องกันการเจ็บป่วยรุนแรงและเสียชีวิตของกลุ่มเสี่ยง ผู้สูงอายุ ผู้มีโรคประจําตัว รวมถึงยังดํารงตําแหน่งประธานในคณะกรรมการMIU นําเสนอข้อมูลและแนวทางการควบคุมโรค บูรณาการร่วมกับคณะทํางานของกระทรวงสาธารณสุขซึ่งเป็นส่วนหนึ่งของความสําเร็จในการควบคุมโรคโควิด 19 ของประเทศไทย
ก่อนหน้านี้ นพ.รุ่งเรือง เคยได้รับรางวัลแพทย์ในดวงใจ และรางวัลศิษย์เก่าดีเด่น คณะแพทยศาสตร์ มหาวิทยาลัยสงขลานครินทร์ ในโอกาสครบรอบ 50 ปี คณะแพทยศาสตร์ และล่าสุดได้รับคัดเลือกให้รับรางวัล “ศิษย์เก่าดีเด่น” มหาวิทยาลัยสงขลานครินทร์
***************************************** 28 กุมภาพันธ์ 2566
รัฐบาลไทย-ข่าวทำเนียบรัฐบาล-ดีอีเอสร่วมประชุมอนุกรรมการการเข้าถึงและใช้ประโยชน์จากข้อมูลข่าวสารฯ
วันศุกร์ที่ 24 กุมภาพันธ์ 2566
ดีอีเอสร่วมประชุมอนุกรรมการการเข้าถึงและใช้ประโยชน์จากข้อมูลข่าวสารฯ
ดีอีเอสร่วมประชุมอนุกรรมการการเข้าถึงและใช้ประโยชน์จากข้อมูลข่าวสารฯ
วันนี้ (24 กุมภาพันธ์ 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสิ่งอํานวยความสะดวกเพื่อการสื่อสาร และบริการโทรคมนาคม เทคโนโลยีสิ่งอํานวยความสะดวกเพื่อการสื่อสาร และบริการสื่อสาธารณะสําหรับคนพิการ ครั้งที่ 1/2566 โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วย นางสาวรัตนา จรูญศักดิ์สิทธิ์ ผู้อํานวยการกองขับเคลื่อนดิจิทัลเพื่อสังคม เข้าร่วมการประชุม ณ ห้องประชุม MOC ชั้น 6 และผ่านสื่ออิเล็กทรอนิกส์
_______________________
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ห่วงใยประชาชน ให้ระมัดระวังและดูแลสุขภาพ ช่วงวันที่ 25 – 28 กุมภาพันธ์ 2566 ภาคใต้ฝนจะตกหนัก
วันศุกร์ที่ 24 กุมภาพันธ์ 2566
24/02/2566
​โฆษกรัฐบาลเผย นายกฯ ห่วงใยประชาชน ให้ระมัดระวังและดูแลสุขภาพ ช่วงวันที่ 25 – 28 กุมภาพันธ์ 2566 ภาคใต้ฝนจะตกหนัก
ภาคเหนือจะมีอุณหภูมิลดลง
วันนี้ (24 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า กรมอุตุนิยมวิทยาได้ออกประกาศเตือนว่าในช่วงวันที่ 25 – 28 กุมภาพันธ์ 2566 ให้ประชาชนบริเวณภาคใต้ระมัดระวัง ฝนตกหนักและฝนตกสะสม อาจเกิดน้ําท่วมฉับพลัน น้ําป่าไหลหลาก และประเทศไทยตอนบนมีอากาศหนาวเย็นลง อุณหภูมิจะลดลง 2-5 องศาเซลเซียส กับมีลมแรง
โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงประชาชนที่อาจได้รับผลกระทบจากสภาพอากาศ โดยในช่วงวันที่ 25-28 ก.พ. 66 มรสุมตะวันออกเฉียงเหนือที่พัดปกคลุมอ่าวไทย ภาคใต้ และทะเลอันดามันจะมีกําลังแรงขึ้น ทําให้ภาคใต้ตอนล่างมีฝนเพิ่มขึ้นและมีฝนตกหนักบางแห่ง ขอให้ประชาชนบริเวณภาคใต้ตอนล่างระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย ส่วนชาวเรือเดินเรือด้วยความระมัดระวัง และหลีกเลี่ยงบริเวณที่มีฝนฟ้าคะนอง ส่วนเรือเล็กบริเวณอ่าวไทยควรงดออกจากฝั่งในช่วงเวลาดังกล่าว รวมทั้งระวังอันตรายจากคลื่นลมแรงที่ซัดเข้าหาฝั่งไว้ด้วย
นอกจากนี้ บริเวณความกดอากาศสูงหรือมวลอากาศเย็นกําลังแรงจากประเทศจีนจะแผ่เสริมลงมาปกคลุมประเทศไทยตอนบนและทะเลจีนใต้ ทําให้ประเทศไทยตอนบนมีอากาศหนาวเย็นลง อุณหภูมิจะลดลง 2-5 องศาเซลเซียส กับมีลมแรง
โฆษกประจําสํานักนายกรัฐมนตรีกล่าวเพิ่มเติมให้ประชาชนดูแลสุขภาพจากอากาศที่เปลี่ยนแปลง รวมถึงช่วยเฝ้าระวังภัยจากอัคคีภัยที่อาจเกิดขึ้นจากอากาศที่แห้ง รวมทั้ง ปฏิบัติตามคําแนะนําจากหน่วยงานที่เกี่ยวข้องเพื่อความปลอดภัย โดยประชาชนสามารถติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรม อุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ พร้อมเดินหน้าผลักดันและส่งเสริมนโยบายการท่องเที่ยวเชิงสุขภาพ ยกระดับไทยเป็น “เมืองท่องเที่ยวเชิงสุขภาพโลก”
วันอาทิตย์ที่ 26 กุมภาพันธ์ 2566
26/02/2566
​โฆษกรัฐบาลเผย นายกฯ พร้อมเดินหน้าผลักดันและส่งเสริมนโยบายการท่องเที่ยวเชิงสุขภาพ ยกระดับไทยเป็น “เมืองท่องเที่ยวเชิงสุขภาพโลก”
​โฆษกรัฐบาลเผย นายกฯ พร้อมเดินหน้าผลักดันและส่งเสริมนโยบายการท่องเที่ยวเชิงสุขภาพ ยกระดับไทยเป็น “เมืองท่องเที่ยวเชิงสุขภาพโลก”
วันนี้ (26 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสําคัญกับระบบสาธารณสุขไทย โดยเฉพาะการส่งเสริมนโยบายการพัฒนาประเทศไทยให้เป็นศูนย์กลางสุขภาพนานาชาติ (Medical Hub) เพื่อยกระดับประเทศไทยสู่การเป็น “เมืองท่องเที่ยวเชิงสุขภาพโลก
โฆษกประจําสํานักนายกรัฐมนตรี กล่าวว่า นายกรัฐมนตรีได้มีข้อสั่งการให้หน่วยงานที่เกี่ยวข้องผลักดันการส่งเสริมการท่องเที่ยวเชิงการแพทย์ และการยกระดับการท่องเที่ยวเชิงสุขภาพให้สําเร็จตามแผน ทั้งนี้ ผลการขับเคลื่อนยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (ปี 2560 - 2569) ได้ดําเนินการยกระดับการท่องเที่ยวเชิงสุขภาพ ดังนี้
1. ดําเนินการผ่านกลไกคณะกรรมการนโยบายการท่องเที่ยวเชิงสุขภาพ เพื่อขับเคลื่อนแผนพัฒนาและฟื้นฟูการท่องเที่ยวอย่างยั่งยืน โดยมีพื้นที่นําร่องในจังหวัดภูเก็ต พังงา และกระบี่
2. ดําเนินการภายใต้แผนงานบูรณาการสร้างรายได้จาการท่องเที่ยวในปีงบประมาณ 2565 - 2566 มีผลดําเนินการ เช่น การยกระดับสถานประกอบการตามเกณฑ์มาตรฐานคุณภาพระดับสากล พัฒนาเมืองสมุนไพรและจังหวัดท่องเที่ยว ยกระดับการสร้างสรรค์สินค้า บริการและการบริหารจัดการท่องเที่ยวยั่งยืน โดยในปี 2567 จะจัดทํากรอบการจัดทําคําของบประมาณ ภายใต้แผนงานบูรณาการสร้างรายได้จากการท่องเที่ยว ซึ่งได้กําหนดแนวทางการพัฒนาและส่งเสริมรูปแบบการท่องเที่ยวคุณภาพสูง โดยมีโครงการส่งเสริม การท่องเที่ยวเชิงสุขภาพอยู่ภายใต้แนวทางดังกล่าว
นอกจากนี้ ยังขับเคลื่อนจังหวัดภูเก็ตในการเป็นเจ้าภาพ Specialized Expo 2028 เพื่อยกระดับจังหวัดภูเก็ตสู่เมืองท่องเที่ยวเชิงสุขภาพระดับโลกและขับเคลื่อนการท่องเที่ยวเชิงสุขภาพในรูปแบบ Sports Tourism
“นายกรัฐมนตรีเชื่อมั่นว่า การผลักดันนโยบายการท่องเที่ยวเชิงสุขภาพของรัฐบาล จะสามารถยกระดับประเทศไทยให้เป็น “เมืองท่องเที่ยวเชิงสุขภาพโลก” ได้อย่างเต็มศักยภาพ ซึ่งถือเป็นตลาดใหม่ที่สําคัญอย่างยิ่งในยุคหลังสถานการณ์โควิด – 19 คลี่คลาย เนื่องจากไทยมีความพร้อมทั้งด้านอุตสาหกรรมทางการแพทย์ที่ครบวงจร ด้านคุณภาพและมาตรฐานการรักษาที่ได้รับการยอมรับในระดับสากล รัฐบาลจึงพร้อมที่จะเดินหน้า ส่งเสริมนโยบายดังกล่าวอย่างต่อเนื่อง เพื่อเพิ่มมูลค่าทางเศรษฐกิจ เพิ่มรายได้เข้าประเทศ พร้อมกับการดูแลสุขภาพของประชาชนในประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-PM pleased with the AOT's increased net profit report.
วันศุกร์ที่ 24 กุมภาพันธ์ 2566
PM pleased with the AOT's increased net profit report.
PM pleased with the AOT's increased net profit report.
On February 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the Airports of Thailand Public Company Limited (AOT) ’s financial statements for the three-month period from October to December 2022, which generated a net profit of 342.77 million baht, compared with the prior year’s similar period with a net loss of 4,271.66 million baht.
According to the AOT’s financial statements, the revenue from sales and services also accelerated by 6,496.69 million baht, or 279.15%, as a consequence of an increase in air traffic at the six airports under the AOT’s responsibility, which increased by 150,378 flights, or 105.04%, compared to that of the same period of the prior year. Moreover, the growing number of profits came from the increase of 10.98 million international passengers and 12.03 million domestic passengers.
According to the Government Spokesperson, the Prime Minister was pleased to learn that the net profit of the Airports of Thailand Public Company Limited (AOT) increased to 342.77 million baht and believes that profits will continue to rise, demonstrating the Government's commitment to managing all concerned agencies to work together to improve the country's economy and tourism sectors this year.
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.จันทบุรี และ จ.ระยอง
วันศุกร์ที่ 24 กุมภาพันธ์ 2566
24/02/2566
นายกรัฐมนตรี ตรวจราชการ จ.จันทบุรี และ จ.ระยอง
วันพุธที่ 22 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.จันทบุรี และ ระยอง ในวันนี้(22ก.พ.66)
โดยช่วงเช้าตรวจพื้นที่ที่ได้รับผลกระทบจากปัญหาการกัดเซาะชายฝั่งทะเลเพื่อวางแผนบริหารจัดการช
ายฝั่งอย่างเป็นระบบให้มีประสิทธิภาพและยั่งยืน ณ วัดเขาตาหน่วย อ.แหลมสิงห์ จ.จันทบุรี
จากนั้นตรวจเยี่ยมการดําเนินงานของ รพ.พระปกเกล้า อ.เมืองจันทบุรี ซึ่งเป็น รพ.หลักของจังหวัด
มีศูนย์ความเป็นเลิศด้านมะเร็งที่มีศักยภาพเป็นอันดับ 7 ของประเทศไทย
ช่วงบ่ายเป็นประธานเปิดงานมหกรรมยางพาราและพืชเศรษฐกิจ EEC 2023 ณ สํานักงานตลาดกลางยางพารา
ต.ชุมแสง อ.วังจันทร์ จ.ระยองเพื่อส่งเสริมความร่วมมือในการพัฒนาอุตสาหกรรมยางพาราสู่นวัตกรรมที่ทันสมัยและส่งเสริมการใช้ยางพาราใ
นประเทศเพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566
วันพฤหัสบดีที่ 23 กุมภาพันธ์ 2566
การประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566
การประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566
วันพฤหัสบดีที่ 23 กุมภาพันธ์ 2566 เวลา 09.30 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566 ณ ห้องประชุมมูลนิธิอนุรักษ์ป่ารอยต่อ 5 จังหวัด โดยปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าวผ่านระบบ Zoom Meeting มีเรื่องสําคัญในที่ประชุมคือ
1) การกําหนดแนวเขตพื้นที่และมาตรการคุ้มครองทรัพยากรทางทะเลและชายฝั่งทะเล ประเภทสัตว์ทะเลหายากหรือใกล้สูญพันธุ์ ในพื้นที่จังหวัดตรัง พ.ศ.2565
2) ผลการดําเนินงายภายใต้แผนอนุรักษ์พะยูนแห่งชาติ ระยะที่1 (พ.ศ.2563-2565) และการจัดทําแผนอนุรักษ์พะยูนแห่งตาติ ระยะที่ 2 (พ.ศ.2566-2568)
3) มติคณะรัฐมนตรี เรื่อง สรุปผลการประชุมสหประชาชาติด้านมหาสมุทร ค.ศ.2022
4) สรุปผลการศึกษาโครงการนําร่องการใช้ขาแท่นหลุมผลิตปิโตรเลียม จํานวน 7 ขาแท่น ไปจัดวางเป็นปะการังเทียม เพื่อการอนุรักษ์ทรัพยากรทางทะเล บริเวณเกาะพะงัน จังหวัดสุราษฎร์ธานี
5) ร่าง รายงานสถานการณ์ด้านทรัพยากรทางทะเลและชายฝั่ง และการกัดเซาะชายฝั่งของประเทศ พ.ศ.2565
6) ร่าง แผนการดําเนินงานเพื่อลดผลกระทบของการะบาดของโรคปะการังสีเหลือง หมู่เกาะสัตหีบ-แสมสาร จังหวัดชลบุรี และเกาะเตา จังหวัดสุราษฎร์ธานี ในระยะเร่งด่วนและระยะ 5 ปี
รัฐบาลไทย-ข่าวทำเนียบรัฐบาล-​รองปลัด กษ. เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (สกพอ.) (EEC) ครั้งที่ 1/2566
วันพุธที่ 1 มีนาคม 2566
​รองปลัด กษ. เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (สกพอ.) (EEC) ครั้งที่ 1/2566
ณ ตึกภักดีบดินทร์ ทําเนียบรัฐบาล
นายอภัย สุทธิสังข์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ ให้เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (สกพอ.) (EEC) ครั้งที่ 1/2566 โดยมี พลเอกประยุทธ์ จันทร์โอชา นายกรัฐมนตรี เป็นประธาน ณ ตึกภักดีบดินทร์ ทําเนียบรัฐบาล โดยมีสาระสําคัญในที่ประชุมคือ
1) โครงการทางวิ่งและทางขับที่ 2 โครงการพัฒนาสนามบินอู่ตะเภาและเมืองการบินภาคตะวันออก
2) การแก้ปัญหาโครงการพัฒนาสนามบินอู่ตะเภาและเมืองการบินภาค
3) การแก้ไขปัญหาโครงการรถไฟความเร็วสูงเชื่อมสาม
4) งบการเงินของ สกพอ. สําหรับปีสิ้นสุดวันที่ 30 กันยายน 2565
รัฐบาลไทย-ข่าวทำเนียบรัฐบาล-กระทรวงเกษตรฯ เปิดปฏิบัติการฝนหลวงประจำปี 2566
วันพุธที่ 1 มีนาคม 2566
กระทรวงเกษตรฯ เปิดปฏิบัติการฝนหลวงประจําปี 2566
กระทรวงเกษตรฯ เปิดปฏิบัติการฝนหลวงประจําปี 2566 ปล่อยคาราวานเครื่องบินฝนหลวงออกปฏิบัติการทั่วประเทศ พร้อมลุยแก้ปัญหาภัยแล้งช่วยเหลือเกษตรกร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดปฏิบัติการฝนหลวงประจําปี 2566 โดยมี นายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร พร้อมด้วยข้าราชการและเจ้าหน้าที่ที่เกี่ยวข้องเข้าร่วม ณ บริเวณหน้าหอบังคับการบินสนามบินนครสวรรค์ จังหวัดนครสวรรค์ ว่า “พิธีเปิดปฏิบัติการฝนหลวงประจําปี 2566 มีวัตถุประสงค์เพื่อแสดงถึงความพร้อมของหน่วยปฏิบัติการฝนหลวงทุกหน่วยที่จะออกปฏิบัติการฝนหลวง และสร้างขวัญกําลังใจแก่เจ้าหน้าที่ที่ปฏิบัติงานในพื้นที่จังหวัดต่าง ๆ รวมทั้งช่วยเหลือพื้นที่การเกษตรที่ประสบภัยแล้ง สร้างความชุ่มชื้นให้กับป่าไม้ การป้องกันการเกิดไฟป่าและบรรเทาปัญหาหมอกควัน ป้องกันการเกิดพายุลูกเห็บ แก้ไขปัญหาฝุ่นละอองขนาดเล็ก (PM 2.5) ที่เกินเกณฑ์มาตรฐาน ซึ่งมีผลกระทบต่อสุขภาพของประชาชน รวมถึงการเติมน้ําต้นทุนให้กับอ่างเก็บน้ําและเขื่อนต่าง ๆ ของประเทศ โดยเริ่มดําเนินการตั้งแต่วันที่ 1 มีนาคม เป็นต้นไป จนถึงวันที่ 30 กันยายน 2566 ซึ่งดําเนินการโดยศูนย์ปฏิบัติการฝนหลวงประจํา 5 ภูมิภาค จํานวน 7 ศูนย์ ดังนี้ 1) ศูนย์ปฏิบัติการภาคเหนือตอนบน ตั้งหน่วยปฏิบัติการฝนหลวงที่ จ.เชียงใหม่ และ จ.ตาก 2) ศูนย์ปฏิบัติการภาคเหนือตอนล่าง ตั้งหน่วยปฏิบัติการฝนหลวงที่ จ.แพร่ และ จ.พิษณุโลก 3) ศูนย์ปฏิบัติการภาคกลาง ตั้งหน่วยปฏิบัติการฝนหลวงที่ จ.นครสวรรค์ จ.กาญจนบุรี และ จ.ลพบุรี 4) ศูนย์ปฏิบัติการภาคตะวันออกเฉียงเหนือตอนบน ตั้งหน่วยปฏิบัติการฝนหลวงที่ จ.อุดรธานี และ จ.ขอนแก่น 5) ศูนย์ปฏิบัติการภาคตะวันออกเฉียงเหนือตอนล่าง ตั้งหน่วยปฏิบัติการฝนหลวงที่ จ.นครราชสีมา และ จ.อุบลราชธานี 6) ศูนย์ปฏิบัติการภาคตะวันออก ตั้งหน่วยปฏิบัติการฝนหลวงที่ จ.จันทบุรี จ.สระแก้ว และ จ.ระยอง และ7) ศูนย์ปฏิบัติการภาคใต้ ตั้งหน่วยปฏิบัติการฝนหลวงที่ จ.ประจวบคีรีขันธ์ จ.ชุมพร จ.สุราษฎ์รธานี และ จ.สงขลา รวมอากาศยานทั้งหมด 30 ลํา ประกอบด้วย อากาศยานของกรมฝนหลวงและการบินเกษตร จํานวน 24 ลํา และอากาศยานของกองทัพอากาศ จํานวน 6 ลํา”
ด้าน นายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร กล่าวเพิ่มเติมว่า สําหรับแผนการตั้งหน่วยปฏิบัติการฝนหลวงอาจมีการปรับเปลี่ยนตามสถานการณ์ของสภาพอากาศและความต้องการน้ําในแต่ละพื้นที่ของประเทศไทย เพื่อให้เหมาะสมในการปฏิบัติการช่วยเหลือให้ตรงตามเป้าหมายเพื่อบรรเทาความเดือดร้อน และเพื่อให้เกิดประโยชน์สูงสุดแก่พี่น้องประชาชนต่อไป ทั้งนี้สามารถติดต่อประสานแจ้งข้อมูลและขอฝนหลวงได้ที่หมายเลขโทรศัพท์ 02-109-5100 ต่อ 410 หรือช่องทางเพจ Facebook กรมฝนหลวงและการบินเกษตร, Instagram, Tiktok, Twitter : @drraa_pr และศูนย์ปฏิบัติการฝนหลวงทั้ง 7 ศูนย์ทั่วประเทศ
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ตรวจราชการภาคเหนือพร้อมร่วมพิธีลงนามบันทึกข้อตกลงความร่วมมือ (MOU) ระหว่าง สอจ.สุโขทัยและสถานประกอบการ
วันศุกร์ที่ 24 กุมภาพันธ์ 2566
24/02/2566
ผู้ตรวจวีระกิตติ์ฯ ตรวจราชการภาคเหนือพร้อมร่วมพิธีลงนามบันทึกข้อตกลงความร่วมมือ (MOU) ระหว่าง สอจ.สุโขทัยและสถานประกอบการ
การตรวจราชการภาคเหนือพร้อมร่วมพิธีลงนามบันทึกข้อตกลงความร่วมมือ (MOU) ระหว่าง สอจ.สุโขทัยและสถานประกอบการเพื่อดําเนินงานตามนโยบาย MIND ของกระทรวงอุตสาหกรรม
วันพฤหัสบดีที่ 23 กุมภาพันธ์ 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ร่วมพิธีลงนามบันทึกข้อตกลงความร่วมมือ (MOU) ระหว่างสํานักงานอุตสาหกรรมจังหวัดสุโขทัย, บริษัทน้ําตาลทิพย์สุโขทัย จํากัด และ บริษัท ยูเอซี โกบอล จํากัด (มหาชน) ในการดําเนินงานตามนโยบาย MIND ของกระทรวงอุตสาหกรรม
เวลา 10.00 น. ผู้ตรวจฯ วีระกิตติ์ ตรวจราชการและการดําเนินงานของสํานักงานอุตสาหกรรมจังหวัดสุโขทัย ประจําปีงบประมาณ พ.ศ.2566 รอบที่ 1 ซึ่งมี นายสุรพงษ์ พินิตเกียรติสกุล อุตสาหกรรมจังหวัดสุโขทัยและเจ้าหน้าที่อุตสาหกรรมจังหวัดสุโขทัยเข้าร่วม พร้อมนี้ ผู้ตรวจฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" พร้อมมอบนโยบายและข้อเสนอแนะในการปฏิบัติงาน อาทิ เน้นย้ําการตรวจกํากับดูแลสถานประกอบกิจการโรงงานให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ําการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่างๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดสุโขทัย ประธานหอการค้าจังหวัดสุโขทัย และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดสุโขทัย
และในเวลา 13.30 น. ผู้ตรวจฯ วีระกิตติ์ ได้ลงพื้นที่ตรวจราชการ ณ บริษัท ฟาเธอร์ แมน กรุ๊ป จํากัด ตําบลบ้านสวน อําเภอเมืองสุโขทัย จังหวัดสุโขทัย ประกอบกิจการแปรรูปผักผลไม้ เช่น กล้วยอบแผ่น กล้วยตาก มะม่วงอบแห้ง กล้วยทอดอบเนย โดยบริษัทฯ ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการส่งออกผลิตภัณฑ์ส่งออกไปยังประเทศอเมริกาและญี่ปุ่น มีการนําพลังงานแสงอาทิตย์มาใช้ในการแปรรูปผลิตภัณฑ์ เพื่อลดการใช้พลังงานและรักษาความสะอาดจากฝุ่นละออง มีการดูแลสังคมโดยรอบโรงงานและมีการกระจายรายได้ให้กับประชาชนในพื้นที่โดยการรับซื้อผลิตภัณฑ์ทางการเกษตรของเกษตรกรในพื้นที่อีกด้วย
รัฐบาลไทย-ข่าวทำเนียบรัฐบาล-รองปลัด.กษ. เข้าร่วมประชุมคณะกรรมการนโยบายและบริหารจัดการมันสำปะหลัง ครั้งที่ 1/2566
วันพฤหัสบดีที่ 23 กุมภาพันธ์ 2566
รองปลัด.กษ. เข้าร่วมประชุมคณะกรรมการนโยบายและบริหารจัดการมันสําปะหลัง ครั้งที่ 1/2566
รองปลัด.กษ. เข้าร่วมประชุมคณะกรรมการนโยบายและบริหารจัดการมันสําปะหลัง ครั้งที่ 1/2566
วันพฤหัสบดีที่ 23 กุมภาพันธ์ เวลา 11.00 น. นายสินิตย์ เลิศไกร รัฐมนตรีช่วยว่าการกระทรวงพาณิชย์ เป็นประธานการประชุมคณะกรรมการนโยบายและบริหารจัดการมันสําปะหลัง ครั้งที่ 1/2566 ณ ห้องประชุมกิติยากรวรลักษณ์ สํานักงานปลัดกระทรวงพาณิชย์ โดยปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าวผ่านระบบ Zoom Meeting มีเรื่องที่สําคัญในที่ประชุมคือ
1) สถานการณ์การผลิตและการตลาดมันสําปะหลัง
2) โครงการประกันรายได้เกษตรกรผู้ปลูกมันสําปะหลัง และมาตรการคู่ขนาด ปี2565/66
3) ปรับปรุง/เพิ่มเติมองค์ประกอบ หน้าที่และอํานาจของคณะอนุกรรมการฯ
ทั้งนี้ ในที่ประชุมได้มีข้อเสนอแนะคือ ขอให้หน่วยงานที่เกี่ยวข้อง พิจารณาแหล่งเงินตามความจําเป็น โดยต้องไม่เกินกรอบวงเงินตามมาตรา 28 แห่ง พ.ร.บ. วินัยการเงินการคลัง หรือแหล่งเงินอื่นๆตามความจําเป็น และเห็นชอบการยืนยันโครงการประกันรายได้เกษตรกรผู้ปลูกมันสําปะหลังและมาตาการคู่ขนาน ปี 2565/66 ต่อไป
รัฐบาลไทย-ข่าวทำเนียบรัฐบาล-ครม.ไฟเขียวการก่อสร้างอ่างเก็บน้ำแม่ตาช้าง จ.เชียงราย วงเงินงบประมาณ 1,325 ล้านบาท
วันอังคารที่ 28 กุมภาพันธ์ 2566
28/02/2566
ครม.ไฟเขียวการก่อสร้างอ่างเก็บน้ําแม่ตาช้าง จ.เชียงราย วงเงินงบประมาณ 1,325 ล้านบาท
ครม.ไฟเขียวการก่อสร้างอ่างเก็บน้ําแม่ตาช้าง จ.เชียงราย วงเงินงบประมาณ 1,325 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้อนุมัติให้กรมชลประทานดําเนินโครงการอ่างเก็บน้ําแม่ตาช้าง จ.เชียงราย กรอบวงเงินงบประมาณ 1,325.28 ล้านบาท ตามที่กระทรวงเกษตรและสหกรณ์ เสนอ
โครงการอ่างเก็บน้ําแม่ตาช้าง จะเป็นแหล่งเก็บกักน้ําต้นทุนเพื่อบรรเทาปัญหาการขาดแคลนน้ําเพื่อการอุปโภค-บริโภคของราษฎรในฤดูแล้ง ช่วงบรรเทาอุทกภัยในฤดูฝนและสามารถเป็นแหล่งเพาะพันธุ์ อนุรักษ์สัตว์น้ํา และรักษาสภาพต้นน้ําลําธารฟื้นฟูสภาพป่าไม้ให้ดีขึ้น
น.ส.ไตรศุลี กล่าวว่า กรมชลประทานจะใช้เวลาสําหรับดําเนินการก่อสร้าง 3 ปี ระหว่างปี 2567-69 โดยตัวเขื่อนจะเป็นเขื่อนดินถมชนิดแบ่งส่วน(Zone Type) สันเขื่อนกว้าง 10 เมตร ความยาวเขื่อน 657 เมตร ความสูง 42 เมตร กักเก็บน้ําได้ 32 ล้านลูกบาศก์เมตร โดยเขื่อนหัวงานและอ่างเก็บน้ําของโครงการตั้งอยู่บริเวณบ้านใหม่เจริญ ต.ป่าแดด อ.แม่สรวย จ.เชียงราย โดยพื้นที่ดังกล่าวเป็นที่ป่าทั้งหมดรวม 1,696 ไร่ 2 งาน 37 ตรว. ซึ่งกรมชลประทานได้รับอนุญาตให้เข้าใช้พื้นที่จากกระทรวงทรัพยากรธรรมชาติและสิ่งแวดล้อมแล้ว ประกอบด้วยป่าสงวนแห่งชาติป่าแม่ลาวฝั่งซ้าย 1,595 ไร่ 1 งาน 12 ตร.ว. และป่าไม้ถาวร ตามมติ ครม. วันที่ 7 เม.ย. 36 จํานวน 101 ไร่ 1 งาน 25 ตร.ว.
ทั้งนี้ เมื่อก่อสร้างแล้วเสร็จ โครงการจะสามารถส่งน้ําให้พื้นที่ชลประทาน 12,865 ไร่ แบ่งเป็นพื้นที่ชลประทานปัจจุบัน 4,560 ไร่ และพื้นที่เปิดใหม่ 8,305 ไร่ สามารถส่งน้ําช่วยเหลือพื้นที่การเกษตรจํานวน 17,200 ไร่ และครอบคลุมการอุปโภค บริโภคของประชาชน 4,775 ครัวเรือน ในพื้นที่ ต.ป่าแดด บางส่วนของ ต.ศรีถ้อย และบางส่วนของ ต.แม่พริก อ.แม่สรวย จ.เชียงราย
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลพร้อมดึงตลาดนักท่องเที่ยวเรือสำราญเพิ่มรายได้ พร้อมร่วมมือกับ Netflix จัดทำคู่มือการท่องเที่ยวไทย ส่งเสริมอุตสาหกรรมการท่องเที่ยว และ Soft power
วันอังคารที่ 28 กุมภาพันธ์ 2566
28/02/2566
โฆษกรัฐบาลเผย รัฐบาลพร้อมดึงตลาดนักท่องเที่ยวเรือสําราญเพิ่มรายได้ พร้อมร่วมมือกับ Netflix จัดทําคู่มือการท่องเที่ยวไทย ส่งเสริมอุตสาหกรรมการท่องเที่ยว และ Soft power
โฆษกรัฐบาลเผย รัฐบาลพร้อมดึงตลาดนักท่องเที่ยวเรือสําราญเพิ่มรายได้ พร้อมร่วมมือกับ Netflix จัดทําคู่มือการท่องเที่ยวไทย ส่งเสริมอุตสาหกรรมการท่องเที่ยว และ Soft power
(วันที่ 28 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมสนับสนุนให้ภาคการท่องเที่ยวไทยฟื้นตัวต่อเนื่อง เสริมแนวทางดึงตลาดนักท่องเที่ยวจากเรือสําราญ รวมถึงการร่วมมือกับแพลตฟอร์มวีดีโอสตรีมมิ่ง Netflix จัดทําคู่มือการท่องเที่ยวไทย ประชาสัมพันธ์การท่องเที่ยวไทย ขับเคลื่อนการท่องเที่ยวไทย และเศรษฐกิจ
โฆษกประจําสํานักนายกรัฐมนตรี กล่าวว่า ข้อมูลจากกระทรวงท่องเที่ยวและกีฬาระบุว่า การท่องเที่ยวโดยเรือสําราญนับเป็นหนึ่งในรูปแบบของการเดินทางท่องเที่ยวที่ได้รับความนิยม มีแนวโน้มและอัตราการเติบโตในภาพรวมทั่วโลกก็เพิ่มขึ้น ซึ่งในฤดูกาลท่องเที่ยวช่วงเดือนตุลาคม ถึงเดือนมีนาคมของทุกปี มีผู้โดยสารเที่ยวเรือสําราญเฉลี่ยต่อลํา 1,800-2,400 คน มักเดินทางมายังประเทศไทยในลักษณะของ One Day Trip โดยไม่พักค้างคืน ซึ่งนักท่องเที่ยวเรือสําราญจะมีอัตราการใช้จ่ายโดยเฉลี่ยสูงกว่านักท่องเที่ยวทั่วไป 4 - 10 เท่า โดยนิยมกรรมท่องเที่ยวทางทะเล อาหารไทย สปา การแสดงทางวัฒนธรรม รวมถึงของฝากของขวัญและของที่ระลึก ซึ่งไทยได้พัฒนา และยกระดับท่าเรือสําหรับการท่องเที่ยว ทําให้อัตราการเดินทางเข้าของเรือสําราญ รวมถึงจํานวนนักท่องเที่ยวสูงขึ้น เชื่อมั่นว่าจะเพิ่มรายได้เข้าไทย โดยภาพรวมรายได้อุตสาหกรรมจากเรือสําราญในปี 2562 ก่อนเกิดโควิดระบาด สามารถสร้างรายได้เฉลี่ยกว่า 4,840 ล้านบาทต่อปี
โฆษกประจําสํานักนายกรัฐมนตรี กล่าวว่า นอกจากรัฐบาลจะส่งเสริมการท่องเที่ยวในรูปแบบใหม่ๆ รัฐบาลยังได้ผลักดัน อุตสาหกรรมภาพยนตร์และการท่องเที่ยวเชิงวัฒนธรรม เพื่อส่งเสริมการท่องเที่ยว และ Soft power อีกด้วย โดยหน่วยงานของรัฐบาล ได้จับมือกับแพลตฟอร์มวีดีโอสตรีมมิ่ง Netflix เพื่อจัดทําคู่มือการท่องเที่ยวไทย ในคอนเซ็ปต์ “Uncover Thailand : A Creative Travel Guide” (https://thailandtravelmap.com/) โดยคู่มือการท่องเที่ยวนี้ จะพานักท่องเที่ยวไปเยือนสถานที่ถ่ายทําของภาพยนตร์และซีรีส์ทั้งของไทยและต่างชาติที่รับชมได้บน Netflix รวมถึงสิ่งที่น่าสนใจ และต่อยอดการท่องเที่ยวได้จากภาพยนตร์และซีรีส์ โดยเชื่อว่าจะสามารถดึงดูดนักท่องเที่ยวกลุ่มความสนใจพิเศษ เช่น กลุ่มผู้ชื่นชอบภาพยนตร์ หรือ กลุ่มแฟนคลับนักแสดง รวมทั้งเป็นอีกหนึ่งช่องทางในการประชาสัมพันธ์ข้อมูลการท่องเที่ยวและส่งเสริมภาพลักษณ์ประเทศไทย ควบคู่กับช่วยเผยแพร่วัฒนธรรมไทยให้เป็นที่รู้จักอย่างกว้างขวางมากยิ่งขึ้น
“นายกรัฐมนตรีพร้อมให้การส่งเสริมการท่องเที่ยวรูปแบบใหม่ รวมถึงการผลักดัน Soft power ให้เป็นหนึ่งในอุตสาหกรรมสร้างสรรค์ของไทย ซึ่งจะช่วยเพิ่มมูลค่าทางเศรษฐกิจ และคุณค่าทางสังคม รวมทั้งเชื่อว่าจะเป็นโอกาสเปิดช่องทางสําหรับธุรกิจใหม่ๆ ในประเทศไทย” นายอนุชาฯกล่าว
รัฐบาลไทย-ข่าวทำเนียบรัฐบาล-​รมว.สุชาติ สั่ง กสร. รุดสอบพร้อมให้ความเป็นธรรม กรณีลูกจ้างชูป้ายทวงค่าจ้างหน้าหมู่บ้านดัง
วันพุธที่ 1 มีนาคม 2566
01/03/2566
​รมว.สุชาติ สั่ง กสร. รุดสอบพร้อมให้ความเป็นธรรม กรณีลูกจ้างชูป้ายทวงค่าจ้างหน้าหมู่บ้านดัง
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน (กสร.) ตรวจสอบข้อเท็จจริง กรณีลูกจ้างสาวชูป้ายทวงถามค่าจ้างจากนายจ้างหน้าหมู่บ้านดัง จ.นนทบุรี พร้อมให้ความเป็นธรรมแก่ลูกจ้างและนายจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีสื่อสังคมออนไลน์ เผยแพร่ข่าวลูกจ้างทํางานบ้านชูป้ายทวงถามค่าจ้างกับนายจ้างหน้าหมู่บ้านดัง จ.นนทบุรี ว่า ผมได้สั่งการให้กรมสวัสดิการและคุ้มครองแรงงาน (กสร.) ลงพื้นที่ร่วมกับหน่วยงานในสังกัดกระทรวงแรงงานและหน่วยงานที่เกี่ยวข้องเพื่อตรวจสอบข้อเท็จจริงในทันที เบื้องต้นได้รับรายงานว่า ลูกจ้างดังกล่าวเป็นลูกจ้างหญิง สัญชาติเมียนมา ทํางานเป็นแม่บ้านและเลี้ยงดูบุตรของนายจ้าง ได้รับค่าจ้างรายเดือนๆละ 16,000 บาท เริ่มทํางานตั้งแต่ปลายปี 2565 ถึงกลางเดือนกุมภาพันธ์ 2566 ซึ่งในช่วงเดือนกุมภาพันธ์นายจ้างได้ขอลดค่าจ้างและขอลดวันหยุดประจําสัปดาห์ลง ลูกจ้างจึงได้ขอลาออก แต่นายจ้างไม่อนุญาตจึงได้ลาออกจากงานและยังไม่ได้รับค่าจ้างในเดือนกุมภาพันธ์ จึงมาชูป้ายทวงถามค่าจ้างจากนายจ้างตามที่ปรากฎเป็นข่าว ซึ่งในวันนี้ (1 มีนาคม 2566) พนักงานตรวจแรงงานสํานักงานสวัสดิการและคุ้มครองแรงงานจังหวัดนนทบุรี ได้รับคําร้อง (คร.7) จากลูกจ้างไว้แล้ว ทั้งนี้ ผมได้กําชับให้เจ้าหน้าที่ดําเนินการโดยรับฟังข้อเท็จจริงและให้ความเป็นธรรมแก่ทั้งสองฝ่าย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่าหลังจากพนักงานตรวจแรงงาน สํานักงานสวัสดิการและคุ้มครองแรงงานจังหวัดนนทบุรี ได้รับคําร้องจากลูกจ้างแล้ว จะเชิญนายจ้างและผู้เกี่ยวข้องมาพบเพื่อสอบข้อเท็จจริง และจะชี้แจงข้อกฎหมายตามกฎกระทรวง ฉบับที่ 14 (พ.ศ.2555) ออกตามความในพระราชบัญญัติคุ้มครองแรงงาน พ.ศ.2541 ใช้บังคับกับนายจ้างซึ่งลูกจ้างทํางานเกี่ยวกับงานบ้านอันมิได้ประกอบธุรกิจรวมอยู่ด้วย และจะดําเนินการตามขั้นตอนของกฎหมาย เพื่อให้เกิดความเป็นธรรมแก่ทั้งสองฝ่ายต่อไป
รัฐบาลไทย-ข่าวทำเนียบรัฐบาล-ครม.เห็นชอบเสนอให้ยูเนสโกขึ้นทะเบียน “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
วันอังคารที่ 28 กุมภาพันธ์ 2566
28/02/2566
ครม.เห็นชอบเสนอให้ยูเนสโกขึ้นทะเบียน “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
ครม.เห็นชอบเสนอให้ยูเนสโกขึ้นทะเบียน “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้เห็นชอบให้เสนอ ผ้าขาวม้า : ผ้าเอนกประสงค์ในวิถีชีวิตไทย (Pha Khoa Ma : Multifunctional cloths in Thai life) ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ต่อยูเนสโก และให้อธิบดีกรมส่งเสริมวัฒนธรรม ในฐานะเลขานุการคณะกรรมการส่งเสริมและรักษามรดกภูมิปัญหาทางวัฒนธรรมเป็นผู้ลงนามในเอกสารการนําเสนอต่อไป
การเสนอนี้ เป็นไปตามที่ไทยได้เป็นภาคีในอนุสัญญาว่าด้วยการสงวนและรักษามรดกวัฒนธรรมที่จับต้องไม่ได้ (Convention for the Safeguarding of the Intangible Cultural Heritage) ซึ่งตามอนุสัญญาได้ให้รัฐภาคีสามารถเสนอรายการที่เป็นตัวแทนมรดกวัฒนธรรมฯ ต่อยูเนสโกได้ ซึ่งที่ผ่านมาประเทศไทยได้นําเสนอรายการตัวแทนมรดกวัฒนธรรมฯ และได้รับการขึ้นทะเบียนจากยูเนสโก อาทิ ปี 2561 ขึ้นทะเบียนโขน ปี 2562 ขึ้นทะเบียนนวดไทย และปี 2564 ขึ้นทะเบียนโนรา
น.ส.ไตรศุลี กล่าวว่า ก่อนนําเสนอต่อยูเนสโกในครั้งนี้ คณะกรรมการส่งเสริมและรักษามรดกภูมิปัญญาทางวัฒนธรรมได้มีการพิจารณาถึงคุณค่าของผ้าขาวม้าในหลายมิติ ไม่ว่าจะเป็นด้านคุณค่าความสําคัญที่ผ้าขาวม้าที่มีต่อวิถีชีวิตคนไทย ด้วยผ้าที่มีลวดลายตารางสี่เหลี่ยมเป็นเอกลักษณ์ขนาดกว้าง 60-80 ซม.และยาว 120-180 ซม. พบการใช้ประโยชน์อยู่ทุกภาคและชุมชน รวมถึงชาติพันธุ์ต่างๆ ทั่วประเทศ ไม่ว่าจะเป็น กลุ่มไทลื้อ ไทยวน ไทยลาว ภูไท ส่วย กูย เป็นต้น
มีลวดลายหรือสีแตกต่างกันตามเอกลักษณ์เฉพาะท้องถิ่น เป็นผ้าสารพัดประโยชน์ เข้าถึงง่ายและผูกพันกับวิถีชีวิตคนไทยหลายด้าน ทั้งการทอผ้าใช้กันเองในครัวเรือน แลกเปลี่ยนในหมู่บ้านและชุมชน ไปจนถึงเป็นของขวัญ และใช้ในงานพิธีกรรมต่างๆ มีหลักฐานทางประวัติศาสตร์ที่ชี้ว่าผ้าขาวม้ามีมาตั้งแต่สมัยเชียงแสนจนถึงปัจจุบัน ผ่านการปรับปรุงต่อยอดภูมิปัญญา พัฒนาคุณภาพให้ใช้ประโยชน์ได้หลากหลายขึ้น
น.ส.ไตรศุลี กล่าวว่า ผ้าขาวมามีลักษณะที่เป็นไปตามหลักเกณฑ์ของมรดกวัฒนธรรมที่จับต้องไม่ได้ ทั้งด้านการปฏิบัติทางสังคม พิธีกรรม งานเทศกาล ความรู้และการปฏิบัติเกี่ยวกับธรรมชาติด้วยการที่สะท้อนชีวิตที่เรียบง่ายและยั่งยืนเนื่องจากผ้าขาวม้าหนึ่งผืนสามารถนํามากลับใช้ใหม่และใช้หมุนเวียน ตลอดจนเกณฑ์ด้านงานช่างฝีมือดั้งเดิม
นอกจากนี้การเสนอขึ้นทะเบียนผ้าขาวม้าจะส่งเสริมการตระหนักรู้ถึงความสําคัญของมรดกวัฒนธรรมฯ อีกทั้งกระตุ้นให้เกิดการแลกเปลี่ยนความคิดเห็นที่นําไปสู่การสะท้อนความหลากหลายทางวัฒนธรรมในระดับโลก และแสดงถึงความสร้างสรรค์ของมนุษยชาติ เป็นต้น
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ตรวจราชการเมืองกาญจน์ ประชุมร่วมกับหน่วยงานในสังกัดในพื้นที่
วันพฤหัสบดีที่ 23 กุมภาพันธ์ 2566
23/02/2566
ผู้ตรวจฯ ทาวัน ตรวจราชการเมืองกาญจน์ ประชุมร่วมกับหน่วยงานในสังกัดในพื้นที่
นายทาวัน ทวีถาวรสวัสดิ์ผู้ ตรวจราชการกระทรวงอุตสาหกรรม ตรวจราชการเมืองกาญจน์ ประชุมร่วมกับหน่วยงานในสังกัดในพื้นที่
เมื่อวันที่ 22 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ผู้ ตรวจราชการกระทรวงอุตสาหกรรม เป็นประธานการประชุมชี้แจงการขับเคลื่อนนโยบายสําคัญของกระทรวงอุตสาหกรรม สู่อุตสาหกรรมวิถีใหม่ โดยมี นางสาวอารยา ไสลเพชร อุตสาหกรรมจังหวัดกาญจนบุรี นายจิรวัฒน์ เทอดพิทักษ์พงษ์ ผู้อํานวยการศูนย์ส่งเสริมอุตสาหกรรมอ้อยและน้ําตาลทราย ภาคที่ 1 นายธงชัย สุขจดิษฐ์ หัวหน้าเขตบริหารอ้อยและน้ําตาลทราย 7 นางปราณปิยา อมรชัยยาพิทักษ์ ประธานสภาอุตสาหกรรมจังหวัดกาญจนบุรี นายวิเชียร เจนตระกูลโรจน์ ประธานหอการค้าจังหวัดกาญจนบุรี นายโสภณ กตัญญตาพงษ์ ผู้จัดการเขต 15 ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และ นายธนิตย์ เกิดประกอบ ธพว. สาขากาญจนบุรี ที่ประชุมได้หารือประเด็นแนวทางการขับเคลื่อนการทํางานร่วมกันและการรณรงค์ให้ชาวไร่ลดการเผาอ้อยในพื้นที่ นอกจากนี้ ได้บูรณาการร่วมทําโครงการค่าความเป็นกลางทางคาร์บอน ให้โรงงานน้ําตาล เพื่อป้องกันข้อกีดกันทางการค้าโลก
เวลา 11.30 น. ผู้ตรวจฯ ทาวัน ได้ตรวจราชการกรณีปกติ รอบที่ 1 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดกาญจนบุรี (สอจ.กาญจนบุรี) เน้นย้ําการขับเคลื่อนนโยบาย MIND พร้อมให้ข้อเสนอแนะการปฏิบัติงาน อาทิ 1. การตรวจกํากับดูแลโรงงานอุตสาหกรรมที่มีความเสี่ยงให้ปฏิบัติตามกฎหมาย เพื่อไม่ให้เกิดผลกระทบต่อชุมชน 2. การพิจารณาอนุมัติ อนุญาต ให้เป็นไปตามกระบวนการและกฎหมายกําหนด 3.การบริหารจัดการกากอุตสาหกรรมเพื่อนําเข้าระบบให้มากขึ้น 4. การเตรียมความพร้อมสู่การเป็นเมืองอุตสาหกรรมเชิงนิเวศ (Pre-Eco Industrial Town) ระยะที่ 3 ของจังหวัดกาญจนบุรี 5. การพัฒนาเขตเศรษฐกิจพิเศษพุน้ําร้อน จังหวัดกาญจนบุรี และ 6. การจัดงานอุตสาหกรรมแฟร์ที่สถานประกอบการโรงงาน เน้นย้ําให้ดําเนินการอย่างสม่ําเสมอ กําหนดแผนการดําเนินงานโดยสามารถบูรณาการการทํางานร่วมกับหน่วยงานภาคีเครือข่าย เพื่อเป็นการกระตุ้นเศรษฐกิจในพื้นที่
รัฐบาลไทย-ข่าวทำเนียบรัฐบาล-​รองปลัด.กษ.ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ
วันอังคารที่ 28 กุมภาพันธ์ 2566
​รองปลัด.กษ.ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ
​รองปลัด.กษ.ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ
วันจันทร์ที่ 27 กุมภาพันธ์ 2566 เวลา 103.30 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือเรื่องลดต้นทุนอาหารสัตว์ราคาแพง ส่งเสริมอาชีพเกษตรการปลูกพืชอาหารสัตว์เพื่อเป็นวัตถุดิบ ณ ศูนย์วิจัยและพัฒนาอาหารสัตว์สตูล โดยร่วมคิดค้นสูตรอาหารดังนี้
1. สูตรอาหาร TMR แห้ง สําหรับโคนม โดยวัตถุดิบ Corn Silage หญ้าสยาม/หญ้าแพงโกล่า กากถั่วเหลือง กากเนื้อในเมล็ดปาล์ม มันเส้น กากน้ําตาล ไดแคลเซี่ยนP14 และแร่ธาตุโคนม สําหรับให้โคให้นม
2. สูตรอาหารไก่ไข่ โดยวัตถุดิบ ข้าวกะเทาะเปลือก กากเนื้อในปาล์ม ปลาป่น ใบหม่อนแห้ง เปลือกหอยป่น ไดแคลเซียม แร่ธาตุรวม สําหรับให้ไก่ไข่อายุ
ทั้งนี้ รองปลัดกระทรวงเกษตรและสหกรณ์ ได้ให้ข้อเสนอแนะโดย ขอให้หน่วยงานกรมปศุสัตว์ในพื้นที่ ต่อยอดพัฒนาสูตรอาหารสัตว์ต่างๆ ให้มีความเหมาะสมกับพื้นที่มากขึ้น
รัฐบาลไทย-ข่าวทำเนียบรัฐบาล-​กรมปศุสัตว์ยกระดับมาตรการเฝ้าระวังโรคไข้หวัดนกอย่างเข้มงวด หลังพบประเทศเพื่อนบ้านเสียชีวิต
วันอาทิตย์ที่ 26 กุมภาพันธ์ 2566
26/02/2566
​กรมปศุสัตว์ยกระดับมาตรการเฝ้าระวังโรคไข้หวัดนกอย่างเข้มงวด หลังพบประเทศเพื่อนบ้านเสียชีวิต
​กรมปศุสัตว์ยกระดับมาตรการเฝ้าระวังโรคไข้หวัดนกอย่างเข้มงวด หลังพบประเทศเพื่อนบ้านเสียชีวิต
วันที่ 26 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรีกล่าวว่า หลังจากที่กระทรวงสาธารณสุขกัมพูชา ออกแถลงการณ์ยืนยันการตรวจพบผู้ป่วยติดเชื้อไวรัส ไข้หวัดนก ชนิด A สายพันธุ์ H5N1 โดยผู้ป่วยและเสียชีวิตเป็นเด็กหญิงวัย 11 ปี จํานวน 1 ราย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมกําชับทุกหน่วยงานที่เกี่ยวข้องเฝ้าระวังโรคสัตว์ปีกตามแนวชายแดนอย่างเข้มงวด
นางสาวรัชดา กล่าวว่า นายเฉลิมชัย ศรีอ่อนรัฐมนตรีว่าการกระทรวงเกษตรและสหกรณ์ สั่งการหน่วยงานในสังกัดเตรียมความพร้อมในการเฝ้าระวังและป้องกันโรค ไข้หวัดนก เข้าสู่ประเทศไทยอย่างต่อเนื่อง โดยกรมปศุสัตว์ได้ให้เจ้าหน้าที่ในพื้นที่เข้าตรวจเยี่ยมเกษตรกรผู้เลี้ยงสัตว์ปีกอย่างใกล้ชิด พร้อมสุ่มเก็บตัวอย่างสัตว์ปีกในพื้นที่เสี่ยง เช่น พื้นที่ตามแนวชายแดน พื้นที่นกอพยพ พื้นที่นกวางไข่ พื้นที่มีการเลี้ยงสัตว์ปีกหนาแน่น เป็นต้น
นอกจากนี้ ยังเข้มงวดการเคลื่อนย้ายสัตว์ และซากสัตว์ปีกภายในประเทศ รวมถึงให้ชะลอการนําเข้าสัตว์และซากสัตว์ปีกจากประเทศที่เกิดโรคไข้หวัดนก สําหรับการเลี้ยงสัตว์ปีกในระบบฟาร์ม ได้เข้มงวดความปลอดภัยทางชีวภาพขั้นสูงสุด เช่น การทําความสะอาดและฆ่าเชื้อโรคในโรงเรือนและบริเวณโดยรอบอย่างน้อยสัปดาห์ละ 1 ครั้ง สัตวแพทย์ควบคุมฟาร์มต้องรักษาระบบความปลอดภัยภายในฟาร์ม ควบคุมการเข้า-ออกฟาร์ม ให้ฉีดพ่นยานพาหนะทุกคัน เป็นต้น
รวมถึงต้องทําความสะอาดและพ่นยาฆ่าเชื้อโรคในพื้นที่เสี่ยงต่างๆ ตลอดจนผลักดันระบบการเลี้ยงสัตว์ปีกให้เข้าระบบมาตรฐาน GAP หรือ GFM รวมถึงประสานความร่วมมือกับหน่วยงานภายในประเทศ อาทิ กระทรวงสาธารณสุข กรมอุทยานแห่งชาติสัตว์ป่าและพันธุ์พืช ตลอดจนหน่วยงานระหว่างประเทศอย่างต่อเนื่อง
"รัฐบาล บูรณาการหน่วยงานที่เกี่ยวข้องเตรียมความพร้อมรับมือสถานการณ์ที่อาจจะเกิดขึ้นอย่างต่อเนื่อง ขอความร่วมมือเกษตรกรผู้เลี้ยงสัตว์ปีกสังเกตอาการสัตว์อย่างใกล้ชิด หากพบสัตว์ปีกป่วยตายผิดปกติ อย่านําสัตว์ปีกไปจําหน่ายจ่ายแจก หรือนําไปประกอบอาหารโดยเด็ดขาด ให้แจ้งเจ้าหน้าที่ปศุสัตว์อําเภอ อาสาปศุสัตว์ อาสาสมัครสาธารณสุขประจําหมู่บ้าน และเจ้าหน้าปศุสัตว์ในพื้นที่ทันทีเพื่อให้เจ้าหน้าที่ปศุสัตว์ลงพื้นที่ตรวจสอบและดําเนินมาตรการควบคุมโรคทันที" นางสาวรัชดา ย้ํา
รัฐบาลไทย-ข่าวทำเนียบรัฐบาล-ครม.เห็นชอบให้ไทยสนับสนุนงบประมาณแก่โครงการรางวัลบีซีจีของเอเปคต่อเนื่องทุกปี ไม่เกินปีละ 15,000 ดอลลาร์
วันอังคารที่ 28 กุมภาพันธ์ 2566
28/02/2566
ครม.เห็นชอบให้ไทยสนับสนุนงบประมาณแก่โครงการรางวัลบีซีจีของเอเปคต่อเนื่องทุกปี ไม่เกินปีละ 15,000 ดอลลาร์
ครม.เห็นชอบให้ไทยสนับสนุนงบประมาณแก่โครงการรางวัลบีซีจีของเอเปคต่อเนื่องทุกปี ไม่เกินปีละ 15,000 ดอลลาร์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้เห็นชอบการสนับสนุนงบประมาณโดยสมัครใจแก่โครงการรางวัลบีซีจีของเอเปคของไทยอย่างต่อเนื่องทุกปี ปีละไม่เกิน 15,000 ดอลลาร์สหรัฐฯ (ประมาณ 526,000 บาท) โดยเบิกจ่ายจากงบประมาณของกระทรวงการต่างประเทศเริ่มตั้งแต่ปีงบประมาณ 2567 เป็นต้นไป
สําหรับรางวัลบีซีจีของเอเปคนี้ ได้ริเริ่มโดยประเทศไทย และได้มีการประกาศเปิดตัวรางวัลในช่วงการเป็นเจ้าภาพเอเปค ครั้งที่ 33 เมื่อปี 2565 ที่ผ่านมา เป้าหมายของรางวัลนี้มีขึ้นเพื่อสนับสนุนการดําเนินการตามเป้าหมายกรุงเทพมหานครว่าด้วยเศรษฐกิจบีซีจี สร้างความตระหนักรู้เกี่ยวกับแนวคิดบีซีจีในภูมิภาคเอเปค โดยให้การยกย่องบุคคลหรือองค์กรที่ได้นําแนวคิดบีซีจีไปปฏิบัติจนประสบผลสําเร็จ เป็นแบบอย่างให้แก่ผู้อื่นได้
โดยรางวัลมี 3 ประเภท ได้แก่ สตรี, เยาวชน และวิสาหกิจขนาดกลาง ขนาดย่อม และรายย่อย ซึ่งผู้ชนะแต่ละรายละได้รับเงินรางวัล 5,000 ดอลลาร์สหรัฐ (ประมาณ 175,330 บาท) ซึ่งเงินรางวัลนี้มาจากงบประมาณสนับสนุนโดยความสมัครใจจากเขตเศรษฐกิจเอเปค โดยจะเริ่มมอบรางวัลในปี 2566 เป็นปีแรก ซึ่งจะเปิดรับการเสนอชื่อผู้เข้าชิงรางวัลจากทุกเขตเศรษฐกิจในเดือนมี.ค. 66 คัดเลือกผู้ชนะในครึ่งหลังปี66 และประกาศผู้ชนะในช่วงการประชุมเอเปค ครั้งที่34 ที่นครซานฟรานซิสโก สหรัฐอเมริกา
กระทรวงการต่างประเทศเสนอว่า ไทยในฐานะผู้ริเริ่มโครงการ จึงควรสนับสนุนงบประมาณปีละ 15,000 ดอลลาร์ เป็นประจําทุกปี ตั้งแต่ปี 2567 เป็นต้นไป เพื่อสร้างความต่อเนื่องในการดําเนินการตามเป้าหมายกรุงเทพฯ และสร้างความตระหนักรู้เกี่ยวกับแนวคิดบีซีจี